CELEX: 62008CN0583
Language: mt
Date: 2008-12-24 00:00:00
Title: Kawża C-583/08 P: Appell ippreżentat fl- 24 ta' Diċembru 2008 minn Christos Gogos mis-sentenza mogħtija fil-Qorti tal-Prim'Istanza (Ir-Raba' Awla) fil- 15 ta' Ottubru 2008 fil-Kawża T-583/08, Christos Gogos vs Il-Kummissjoni tal-Komunitajiet Ewropej

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/39
            
         Appell ippreżentat fl-24 ta' Diċembru 2008 minn Christos Gogos mis-sentenza mogħtija fil-Qorti tal-Prim'Istanza (Ir-Raba' Awla) fil-15 ta' Ottubru 2008 fil-Kawża T-583/08, Christos Gogos vs Il-Kummissjoni tal-Komunitajiet Ewropej
   (Kawża C-583/08 P)
   (2009/C 44/67)
   Lingwa tal-kawża: Il-Grieg
   Partijiet
   
      Appellant: Christos Gogos (rappreżentanti N. Korogiannakis, avukat, u P. Katsimanis, avukat)
   
      Parti oħra fil-kawża: Il-Kummissjoni tal-Komunitajiet Ewropej
   Talbiet tal-appellant
   
               —
            
            
               tannulla s-sentenza tal-Qorti tal-Prim'Istanza;
            
         
               —
            
            
               tannulla d-deċiżjoni li tikklassifika lir-rikorrent fil-grad A7 kif ukoll iċ-ċaħda tal-ilment tiegħu mressaq fl-24 ta' Novembru 2003;
            
         
               —
            
            
               teżerċita l-kompetenza sħiħa tagħha sabiex talloka lir-rikorrent EUR 538 121,79 bħala ħlas għad-dannu ekonomiku dovut għall-aġir tal-Kummissjoni, kif jidher manifestament mid-deċiżjoni li toħloqlu preġudizzju, dannu li r-riforma amministrattiva żiedet l-effett tiegħu għal kemm idum ħaj ir-rikorrent;
            
         
               —
            
            
               talloka EUR 50 000 ta' kumpens għad-dewmien sabiex tkun adottata d-deċiżjoni tal-ewwel istanza;
            
         
               —
            
            
               tikkundanna lill-konvenuta għall-ispejjeż magħmula mill-appellant, kemm fil-kawża quddiem il-Qorti tal-Prim'Istanza kif ukoll fil-kawża tal-appell.
            
         Aggravji u argumenti prinċipali
   Fl-appell tiegħu mis-sentenza T-66/04 tal-15 ta' Ottubru 2008, Christos Gogos vs Il-Kummissjoni Ewropea, l-appellant Christos Gogos isostni, l-ewwel nett, żewġ aggravji insostenn għat-talbiet tiegħu għall-annullament tas-sentenza tal-Qorti tal-Prim'Istanza:
   L-ewwel nett, l-appellant jilmenta l-motivazzjoni nieqsa u insuffiċjenti għal ħamsa mis-sitt motivi għall-annullament li huwa invoka fl-ewwel istanza.
   It-tieni nett, l-appellant isostni li d-dewmien fil-proċedura quddiem il-Qorti tal-Prim'Istanza mhuwiex iġġustifikat b'raġunijiet oġġettivi. Barra minn hekk, huwa jinvoka d-dannu ekonomiku u d-dannu morali kkawżat b'dan id-dewmien.